СЪОБЩЕНИЕ 


по чл.5, ал.2 на Наредбата за условията и реда за извършване на ОВОС

Внесеното от възложителя “ГРИЙН ПРОДЖЕКТС ДИВЕЛЪПМЪНТ” ООД уведомление за „Изграждане на фотоволтаична централа за производство на електроенергия в ПИ 36364.13.10 по КККР на с. Каран Върбовка, 54362.38.104 и 54362.36.131 по КККР на с. Острица и 36703.92.257 по КККР на с. Кацелово, общ. Две могили, обл. Русе“.  Инвестиционното предложение,   попада в обхвата на Приложение 2, т. 3 – Енергийно стопанство, буква „а” – промишлени инсталации за производство на електроенергия, пара и топла вода (невключени в Приложение № 1) от Приложение № 2 към чл. 93, ал. 1, т. 1 и 2 от Закона за опазване на околната среда и на основание чл.93, ал.1, т.1 от Закона подлежи на преценяване необходимостта от извършване на ОВОС. 
Съгласно чл.2, ал.1, т.1 от Наредбата за условията и реда за извършване на оценка за съвместимостта /ОС/ на планове, програми, проекти и инвестиционни предложения с предмета и целите на опазване на защитените зони (ДВ, бр. 73/11.09.2007г., изм. и доп. ДВ, бр. 106/2021г.), следва да се извърши процедура по преценяване на вероятната степен на въздействие върху защитените зони. 
Възложителят е уведомен за действията, които трябва да предприеме с писмо на РИОСВ – Русе с изх. № АО-1295-6/08.04.2022 г.

